เขตรักษาพันธุ์สัตว์ป่าห้วยขาแข้ง จับมือกับสถานีควบคุมไฟป่าห้วยขาแข้ง จ.อุทัยธานี เร่งให้ความรู้การป
ที่จังหวัดอุทัยธานี เขตรักษาพันธุ์สัตว์ป่าห้วยขาแข้ง และสถานีควบคุมไฟป่าห้วยขาแข้ง ได้ร่วมกันจัดอบรมให้ความรู้มาตรการ การเตรียมความพร้อมในการให้ความรู้และป้องกันการดับไฟป่า ให้แก่ชาวบ้านและเยาวชนบ้านเขาเขียว หมู่ที่ 14 ตำบลระบำ อำเภอลานสัก จังหวัดอุทัยธานี ที่เป็นจิตอาสา จำนวน 60 คน ที่ศาลาเอนกประสงค์ประจำหมู่ที่บ้าน โดยมีนายจักรกฤช สิงห์ธนสาร หัวหน้าสถานีควบคุมไฟป่าห้วยขาแข้ง เป็นประธานในการเปิดอบรม พร้อมเป็นวิทยากรบรรยายให้ความรู้ สาเหตุของการเกิดไฟป่าซึ่งล้วนแล้วแต่เกิดจากฝีมือมนุษย์ทั้งสิ้น ที่เข้าไปหาของป่า ล่าสัตว์ และจุดไฟจนไม่สามารถควบคุมไฟป่าไว้ได้ อันจะเป็นอันตรายต่อการทำลายทรัพยากรธรรมชาติและสิ่งแวดล้อม พร้อมทั้งสอดแทรกจิตสำนักในการรับรู้ถึงการอันตรายจากไฟป่า ที่จะทำลายทรัพยากรของหมู่ตนเอง และภายหลังการอบรมได้มีพิธีการมอบเกียรติบัตรแก่ผู้ผ่านการอบรมในครั้งนี้ด้วย
 
ซึ่งหลังจากอบรมการให้ความรู้ภาคทฤษฎีแล้ว หัวหน้าสถานีควบคุมไฟป่าได้นำเจ้าหน้าที่ดับไฟป่า ชาวบ้าน และเยาวชนได้ร่วมกันสวดมนต์เพื่อความเป็นสิริมงคล และร่วมกันสาบานและปฏิญาณตนจะไม่ล่าสัตว์ป่าและไม่เผาป่า อันจะก่อให้เกิดการทำลายทรัพยากรธรรมชาติและสิ่งแวดล้อมให้เสื่อมโทรม ก่อนที่จะเข้ารับการอบรมและสาธิตการดับไฟป่าภาคปฎิบัติในการใช้เครื่องมือ และการทำแนวกันไฟป้องกันไฟป่าอย่างถูกวิธีในพื้นที่จริง ในป่าชุมชนแนวป่ากันชนเขตรักษาพันธุ์สัตว์ป่าห้วยขาแข้ง จากหัวหน้าสถานีควบคุมไฟป่าห้วยขาแข้ง และเจ้าหน้าที่ดับไฟป่า เพื่อป้องกันไม่ให้เกิดอันตรายหากเกิดไฟป่าในสถานการณ์จริง ระหว่างการเข้าไปควบคุมสถานการณ์ไฟป่า และภายหลังจากนี้เป็นต้นไปชาวบ้านจะได้ร่วมมือกันทำแนวกันไฟป่า เพื่อเตรียมความพร้อมที่จะรับมือที่จะเกิดขึ้นในช่วงฤดูแล้งเป็นประจำในทุกๆ ปี ตั้งแต่บัดนี้เป็นต้นไปจนถึงปลายเดือนเมษายนนี้